Else Paaske

Else Paaske (s. 5. elokuuta 1941) on tanskalainen taidemusiikin laulaja, äänialaltaan mezzosopraano ja altto. Hän debytoi vuonna 1965 ja luennoi vuodesta 1984 lähtien Tanskan kuninkaallisessa musiikkikonservatoriossa. Hän vetäytyi luennoitsijan tehtävistä seitsemän vuotta ennen 70-vuotispäiväänsä, jota hän vietti 2011. Paaske on ansioitunut liedien tulkitsijana, mutta on myös saanut julkisuutta oratorioesiintyjänä.

Paaske opiskeli Peer Birchin johdolla. Hän esiintyi paitsi Tanskassa, myös muissa Pohjoismaissa, Saksassa, Alankomaissa, Sveitsissä, Yhdistyneessä kuningaskunnassa, Israelissa ja Yhdysvalloissa. Paasken ohjelmistoon kuului muun muassa Georg Friedrich Händelin, Johann Sebastian Bachin, Ludwig van Beethovenin, Johannes Brahmsin, Gustav Mahlerin ja Peter Arnold Heisen tuotantoa. Hän saavutti tunnettavuutta konserteillaan pianisti Friedrich Gürtlerin kanssa.

Lähteet 

Tanskalaiset laulajat
Mezzosopraanot
Altot
Vuonna 1941 syntyneet
Elävät henkilöt